Document ID: 32000R1470

Komisijas Regula (EK) Nr. 1470/2000
(2000. gada 5. jūlijs),
ar kuru groza Regulu (EEK) Nr. 1964/82, ar ko paredz īpašu eksporta kompensāciju piešķiršanas nosacījumus noteiktiem atkaulotas liellopu gaļas izcirtņiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā grozījumi izdarīti ar Komisijas Regulu (EK) Nr. 907/2000 [2], un jo īpaši tās 33. panta 12. punktu,
tā kā:
(1) Komisijas Regula (EK) Nr. 1000/2000 [3], kas stājās spēkā 2000. gada 13. maijā, inter alia groza Regulu (EEK) Nr. 3846/87 [4], ar ko izveido lauksaimniecības produktu nomenklatūru eksporta kompensācijām.
(2) Šis grozījums rada nepieciešamību attiecīgi pielāgot 6. panta 3. punktu Komisijas Regulā (EEK) Nr. 1964/82 [5], kurā jaunākie grozījumi izdarīti ar Regulu (EK) Nr. 1452/1999 [6].
(3) Vienlaikus jāprecizē atsauces uz Komisijas Regulu (EEK) Nr. 3665/87 [7], kas aizstāta ar Regulu (EK) Nr. 800/1999 [8].
(4) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1964/82 6. panta 3. un 4. punktu aizstāj ar šādu punktu:
"3. Ja svara starpība pārsniedz 10 %, īpašā kompensācija ir tāda pati kā kompensācija par produktiem ar KN kodu 020130009060, kuru piemēro dienā, kas minēta eksporta licences 21. ailē, kuru ievēro, izpildot formalitātes saskaņā ar Regulas (EK) Nr. 800/1999 5. panta 1. punktu vai 26. panta 1. punktu.
4. Regulas (EK) Nr. 800/1999 51. panta 1. punkta a) apakšpunktā noteikto sankciju nepiemēro 2. un 3. punktā minētajos gadījumos."
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To piemēro darbībām, attiecībā uz kurām ir izpildītas formalitātes, kas minētas Regulas (EK) Nr. 800/1999 5. panta 1. punktā vai 26. panta 1. punktā, ņemot vērā eksporta licences, kuras pieprasītas no 2000. gada 13. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 5. jūlijā

Labels: 3
17